Z Á P I S N I C A č. 7/2015

**zo 7. riadneho zasadnutia Obecného zastupiteľstva obce Perín – Chym , dňa 08.12. 2015**

**Prítomní :** podľa prezenčnej listiny

**Za návrhovú komisiu :** Ing. Roland Vinter, Marek Trembecki

**Za overovateľov zápisnice:** Pavol Štefán, Bartolomej Damko

**Zapísala :** Ing. M. Štefánová

**Program :**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce za uplynulé obdobie
3. Kontrola plnenia uznesení
4. Schválenie VZN o miestnych daniach a miestnych poplatkoch za komunálny odpad a  drobný stavebný odpad
5. Schválenie VZN o vylepovaní volebných plagátov na verejných priestranstvách
6. Rôzne (žiadosti občanov, pripomienky, námety, sťažnosti)
7. Diskusia
8. Záver

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD. , ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci poslanci súhlasili. Starosta navrhol návrhovú komisiu, overovateľov a zapisovateľku zápisnice, ktorí boli schválení.

**K bodu č.2 :**

Starosta obce informoval prítomných o svojej doterajšej a prebiehajúcej činnosti.

* Pán starosta informoval o dotácii 100 000,- € na sanáciu nezákonných skládok odpadov v Chyme a vo Vyšnom Lánci. Obec zároveň obdržala rozhodnutie z Okresného úradu o povinnosti obce tieto skládky likvidovať. K dispozícii sú aj fotografie, ktoré dokumentujú stav pred sanáciou skládok, počas prác a po sanácii.
* Začala sa prvá fáza prekládky elektrického vedenia v obci, ktorá súvisí s vybudovaním trafostanice na Senskej ceste, časť vedenia sa prepojí vzdušnou cestou a časť bude v zemi – pretlakom. Dôjde k výmene niektorých stĺpov za vyššie a umiestnia sa nové stĺpy na Senskej ceste.
* Vodárne ešte stále vykonávajú práce.
* Hidasnémetská cesta , resp. skratka cez pole, bola zatarasená konármi, nakoľko sa blato z poľa vynášalo až po školu.
* Dnes bol starosta a prevádzkar pre nové úžitkové vozidlo, ktoré bude k dispozícii aj pre obyvateľov obce za poplatok 0,40 €/km.
* Starosta pochválil prevádzku za dôkladne vyčistenie priestorov okolo garáží.
* Informácie o vianočnom osvetlení, o výzdobe v obci.
* Je viacero sťažností na vodárne, ktoré poškodili cesty pri prácach, všetko je v zápise a VVS a.s. to majú všetko odstrániť na vlastné náklady.
* 16.12.2015 o 12:00 bude odovzdávaný most cez Hornád pri Milhosti.
* Budú sa roznášať kalendáre do každej domácnosti obce Perín-Chym.
* Informácie o stave na bežnom účte obce.
* Nakoľko obec má novú účtovníčku, ktorá momentálne spracuváva posledný kvartál roku 2015, schvaľovanie rozpočtu sa presúva na začiatok roka 2016.
* Starosta sa poďakoval poslancom za spoluprácu pri realizácii stretnutia seniorov.
* Pán starosta dal hlasovať.

**K bodu č. 3**

Jedna z výtok, ktoré mal NKÚ bolo vypracovanie smernice  postupu pri vymáhaní nedoplatkov daní a poplatkov. Túto smernicu nám pomohol vypracovať právnik. Poslanci boli informovaný o tejto smernici a hlasovali o nej.

**K bodu č. 4**

Starosta obce požiadal pani Lichvárovú, aby informovala prítomných o zmenách vo VZN o miestnych daniach a miestnych poplatkoch za komunálne a drobné stavebné odpady. Pani Lichvárová podala správu a informovala, že počas zverejnenia návrhu VZN došlo k zmene sadzby dane pre ornú pôdu a lesný pozemok ako aj pre ostatné stavby. Pripravila aj podrobný výpis zmien, ktorý bude zverejnený na úradnej tabuli.

Starosta požiadal finančnú komisiu, aby na konci decembra 2016 priniesla sumarizáciu a porovnanie s rokom 2015, či je potrebné prijať zmeny na ďalšie obdobie. Vyzval poslancov, aby predniesli svoje návrhy a požiadal ich o hlasovanie.

**K bodu č.5**

Poslanci boli už na predošlom zasadnutí informovaní o VZN o vylepovaní volebných plagátov a preto starosta vyzval poslancov, ak nemajú námietky, aby hlasovali.

**K bodu č. 6**

V tomto bode starosta informoval prítomných o rekonštrukcii priestorov, ktoré sú v nájme Slovenskej pošty, a.s. Okrem iného Slovenská pošta, a.s. požiadala o rekonštrukciu toaliet, ktoré sú v nevyhovujúcom stave. Nakoľko pošta nepotrebuje veľké priestory, ktoré má k dispozícii, obec by polovicu priestorov využila na zriadenie salónika na menšie oslavy a akcie. Novovytvorený priestor by bol napojený na obecnú kuchyňu, zrekonštruovali a rozšírili by sa aj dámske toalety. Keďže ide o obecné priestory, poslanci OZ rozhodujú o nájme, ktorý by sa znížil adekvátne využitiu, ako aj vykurovanie.

Poslanci hlasovali.

**K bodu č. 7**

Starosta odovzdal slovo Ing. R.Vinterovi, aby sa vyjadril k vykonanej inventarizácii majetku obce. O celkovej inventarizácii bude vyhotovený protokol. Veľká miešačka je funkčná a menšia nie je funkčná. Dve kosačky traktorové sú funkčné a ďalšie tri nie sú funkčné. Vysokokapacitné čerpadlá – jedno je do polovice rozobraté a druhé je staré. Používali sa ešte keď bol starý vodovod.

Sú tam ešte 3-4 malé čerpadlá, ktoré sú nefunkčné a stacionárny kotol, ktorý bol v Chyme.

Ďalej starosta informoval o projekte na zníženie energickej náročnosti budovy školy – podaná žiadosť o dotáciu. Budeme sa uchádzať aj o dotáciu na vyhotovenie územného plánu.

**Žiadosti:**

* Kostolná rada Rímskokatolíckej cirkvi v Chyme podala žiadosť o povolenie na výrub stromu v kostolnej záhrade. Nakoľko obec dáva súhlas na výrub stromov vlastníkovi pozemku, na ktorom sa strom nachádza, je potrebný súhlas vlastníka, t.j. Rímskokatolíckej cirkvi.
* Ing. György Bubenko, Imreová Gizela, Filipková Agnesa a ostatní podali žiadosť o úpravy rigolov, o most pri autobusovej zastávke, úpravy na dvore škôlky v Chyme, zbúrať kotolňu škôlky. Obec sa bude postupne zaoberať jednotlivými požiadavkami, niektoré opatrenia sa už začali.
* Ing. Miroslav Podžuban požiadal o preloženie plynových hodín patriacich obci, ktoré sú umiestnené tesne pred jeho pozemkom. Počkáme ako dopadne spomínaný projekt na budovu školy, ak by to nevyšlo, obec zariadi premiestnenie týchto plynových hodín.
* Arcibiskupský úrad Košice požiadal o finančné prostriedky pre cirkevné centrá voľného času, ktoré navštevujú deti z obce Perín-Chym. Podobnú žiadosť od iného centra obec už dostala, ale nemáme k tomu vypracované VZN, takže zatiaľ nemôžeme poskytnúť finančnú pomoc.

Poslanec Štefán podotkol, že bolo by dobré informovať občanov o náhradnej výsadbe stromov, aby nevysádzali svojvoľne rôzne druhy drevín. Ďalej tlmočil spokojnosť občanov Chymu s vianočnou výzdobou.

Poslanec Damko podotkol, že bolo by vhodné na zimu uskladniť obecné hojdačky a šmýkalky, aby sa nezničili.

Pán Š. Bárány reklamoval verejný rozhlas. Potom sa opýtal pána prevádzkara, z čoho ho „VPP-čkári“ obviňujú? Znovu sa pýtal, ako je možné, že v predošlom období poslanci žiadali materiál k zasadnutiu OZ vopred a teraz ho dostávajú pred zasadnutím. Starosta odpovedal, že o problematike dnešného zasadnutia sme rokovali pred dvoma týždňami a preto poslanci boli informovaní včas. Návrhy VZN boli zverejnené na úradnej tabuli a internetovej stránke obce. Poslanec Trembecki predložil dôkaz o doručení materiálov e-mailom v mobile.

Pán Sabol sa pýtal na rigol vedľa jeho pozemku, už v minulosti žiadal o žľabovku, aby sa kanál spriechodnil. Pán starosta sľúbil, že tento problém bude obec riešiť.

**K bodu č. 8**

Pán starosta sa poďakoval všetkým prítomným za účasť, zaželal krásne Vianoce a ukončil zasadnutie OZ.

.............................. ................................... ..............................................

Pavol Štefán Bartolomej Damko MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**zo 7. riadneho zasadnutia Obecného zastupiteľstva obce Perín – Chym , dňa 08.12. 2015**

**UZNESENIE č. 67/2015**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

Hlasovanie : za: 9 , proti : 0 , zdržali sa: 0

**UZNESENIE č. 68/2015**

Obecné zastupiteľstvo v Períne – Chyme **b e r i e na vedomie** informáciu ovypracovaní smernice postupu pri vymáhaní nedoplatkov daní a poplatkov.

Hlasovanie : za: 9 , proti : 0 , zdržali sa: 0

**UZNESENIE č. 69/2015**

Obecné zastupiteľstvo v Períne – Chyme **s a  u z n i e s l o**na prijatívšeobecne záväzného nariadenia č.4/2015 o miestnych daniach a miestnych poplatkoch za komunálne odpady a drobné stavebné odpady.

Hlasovanie : za: 9 , proti : 0 , zdržali sa: 0

**UZNESENIE č. 70/2015**

Obecné zastupiteľstvo v Períne – Chyme **s a  u z n i e s l o**na prijatívšeobecne záväzného nariadenia č.3/2015 o vylepovaní volebných plagátov na verejných priestranstvách.

Hlasovanie : za: 9 , proti : 0 , zdržali sa: 0

**UZNESENIE č. 71/2015**

Obecné zastupiteľstvo v Períne – Chyme **s ú h l a s í**so zmenou nájmu za nebytové priestory pre Slovenskú poštu, a.s.

Hlasovanie : za: 9 , proti : 0 , zdržali sa: 0